জেমস ক্রান্সটন
জেমস ক্রান্সটন (ইংরেজি: James Cranston; জন্ম: ৯ জানুয়ারি, ১৮৫৯ - মৃত্যু: ১০ ডিসেম্বর, ১৯০৪) ওয়েস্ট মিডল্যান্ডসের বোর্ডস্লি এলাকায় জন্মগ্রহণকারী শৌখিন ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯০ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, বামহাতে বোলিংয়ে পারদর্শী ছিলেন তিনি।